Politivennen, 1805-01-01
Middel til at redde mange gode Bøger fra Undergang. (Eter Tilsendt.) Paa en Tid efter at næsten alle Levnetsmidler længe har været i særdeles høje Priser og vedbliver at være det i Forening med Livets første Bekvemheder, aftager Bøgers Værd paafaldende. Det er i disse Tider ikke sjeldent at see Tobaksfabrikantere og Detailhandlende at kiøbe komplette videnskabelige Værker og andre almeennyttige Skrifter for saadan ringe Pris, at de bruges til Poser, Kræmmerhuse o. desl. Samtlige Kongl. Embedsmænd og Kontorister, subalterne Offiserer saavelsom de Studerende, der eller ingen egen Formue er ejende, har nok i denne Tid at gjøre for at anskaffe sig de første Fornødenheder, hvortil kan medgaae for den Ugivte aarlig 250 a 300 Rd., hvori kun lidet til Uskyldsglæder kan være beregnet, og følgelig nok kun lidet til at sætte i Bøger eller videnskabelige Værker. At gode Bøgers Læsning væsentlig meget bidrager til at oplyse, forædle og danne det menneskelige Hjerte, berige det med Kundskaber og aflede Hang til Lediggang og dens visse sørgelige undeblivelige Følger, dette er en Sandhed, der intet behøves for at bevise. Jeg giver mig herved den Ære ærbødighedsfuld at fremlede for Publikum en Jdee til at redde mangt et videnskabeligt Værk og mange almeennyttige Skrifter fra saa skjændig en Medfart, som den ovennævnte. Det vil især beroe paa høje vedkommende Direksioner, Kollegier og paa Publikum, om Redningsværket vil vorde iværksat eller ikke. Det almeennyttige og veldædige Frideriks Hospital saavelsom Accouchementhuset mangle begge Bøger for de Syge og Rekonvelesenterne af begge Kjøn, og hvilke gode Bøgers Læsning, under visse bestemmende spesielle Regler, vist vilde være i flere Henseender en Medlægedom. Sø og Landetatens Vagter, Ravelinsvagterne iberegnede, vilde for en ubetydelig Sum kunde inventarieres med endeel passende Skrivter. Ligeledes Danmarks og Norges Provindser kunde for nogle saa 100 Rdlr. forsynes med en ej ubetydelig Samling paa hvert Sted til Brug og Afbetjening for de smaae Under-Embedsmænd og Betjente i ovennævnte Provindser. Til at fremstemme Munterhed og Virksomhed i vore Arbejdsanstalter under Fattigvæsenet, vilde gode passende Forelæsninger af Bøger for de Arbejdende maaskee ikke bidrage Lidet, især hvis nogle af vore Ædeltænkende, efter højere Anmodning indbudne, Studerende forenedes om at læse nogle Timer for de benævnte fattige Arbejdende. For en ringe Sum vilde høje Vedkommende være istand at kjøbe en betydelig Deel til benævnte Brug passende Bøger. Hvor opmuntrende for den lærde og Videnskabernes Dyrkere vilde ikke dette være baade i Nu- og Fremtiden, af hvilke gavnlige Følger mulig for Statssamfundet, især i moralsk Henseende, og bidragende til huslig Lyksalighed, hvis denne Jdee kunde blive og blev iværksat. Jndkøbet af Bøgerne kunde Tid efter anden, naar Bogauxioner indtraf, skee af Vedkommendes Kommissionair, samles og tilstilles efter sin Bestemmelse hvert Sted. Forslage til de passeligste Skrifter for hvert Sted især, vilde vore Lærde vist give Vedkommende med Fornøjelse, naar de kun derom anmodedes. Ligesom Jndsenderen ej heller tvivler om, at en af vore bekjendte Patrioter ej vilde undslaae sig for at paatage sig Realiseringen af denne ufuldstændige Jdee, ved at fornemme hos det Kgl. Vestindisk guineiske Rente- og General-Toldkammer, Direksionen for det Kongl. Frederiks Hospital, og hos Direksionen for Stadens Fattigvæsen, deres Meninger med Tilbud at besørge Jndkøbet af Bøgerne, at fremlægge specielle Regler, der, efter at være approberede, burde ved Udlaaningen finde Sted o. s. v. Denne patriotiske Daad ville vist forskaffe ham Tusindes Erkjendtlighed. Sluttelig kun dette mit varme Ønske: Gid det maatte skee!